Японія — адна з прывабных і загадкавых краін свету. Акрамя высокіх тэхналогій, традыцый, ветлі­васці, спецыфічнай мовы, яна славіцца і сваім мастацтвам — паэзіяй, жывапісам, тэатрам. Але гэта ўсё на паверхні. А што ўнутры? На выставе будзе прадстаўлена больш за 80 экспанатаў з Японіі. Васковыя фігуры самураеў, персанажы японскіх казак, залаты дракон, акцёр тэатра “Кабукі”, талісман “Дарума”, падарачныя “нінгё” і лялькі 19 стагоддзя, гравюры Такійскага нацыянальнага музея, цацкі, кімано і абутак. Альбом савецкага партызана (японца), лялька першага Праваслаўнага Храма (г. Хакадатэ) адкрыюць незаслужана забытыя імёны вялікіх беларусаў і расіян у гісторыі Японіі. Кожны жадаючы, хто прыйдзе на выставу, зможа прымераць кімано, узяць у рукі веер ці зброю. А спецыяліст японскага цэнтра правядзе тэматычныя гутаркі і лекцыі. Таксама наведвальнікі ўбачаць “Індзіга-шоу” — экспанаты і карціны, якія прымаюць і аддаюць святло.